কালীগঞ্জ থানার ওসি একেএম ফারুক হোসেন জানান, শুক্রবার রাত ১টার দিকে মোচিকের দায়িত্ব পালন শেষে সমীর ও হাশেম আলী বাইসাইকেলে করে বাড়ি ফিরছিলেন। তারা কালীগঞ্জ মেইন  বাসস্ট্যান্ডে পৌঁছলে দ্রুতগামী ট্রাক তাদের চাপা দেয়। এতে সমীর ঘটনাস্থলেই নিহত হন। আহত হাশেম আলীকে মুমূর্ষু অবস্থায় যশোর ২৫০ শয্যা হাসপাতালে পাঠানো হলে গতকাল সকালে তিনি মারা যান। অন্যদিকে হরিণাকুণ্ডু থানার ওসি জাহাঙ্গীর আলম জানান, শুক্রবার রাত সাড়ে ১২টার দিকে ঝিনাইদহ-কুষ্টিয়া সড়কের আমতলায় চাকা ফেটে রাস্তার পাশের একটি ট্রাক খাদে পড়ে যায়। এ সময় ট্রাকচালক আবদুর রশিদ ঘটনাস্থলেই নিহত হন।